open-index/open-wikipedia-markdown huggingface dataset:
National Women’s Soccer League

**National Women’s Soccer League** (**NWSL**) on yhdysvaltalainen naisten jalkapalloliiga ja maan korkein sarjataso. Se perustettiin 2012 WPS-liigan seuraajaksi.

Liigan ensimmäinen kausi pelattiin vuonna 2013. Mukana oli neljä entistä WPS-liigan joukkuetta ja neljä uutta joukkuetta. Sittemmin mukaan on tullut kaksi uutta joukkuetta ja yksi on lopettanut, joten kaudella 2018 liigaan osallistui yhdeksän joukkuetta.

## Joukkueet

* Boston Legacy FC muuttaa pysyvälle stadionilleen White Stadiumille Bostonin kaupungin rajojen sisäpuolelle vuonna 2027.
* Rakennusviivästysten vuoksi Denver Summit FC ei pelaa Centennial Stadiumilla ennen kesää 2026. Siihen asti se pelaa kotiottelunsa kahdella muulla paikalla:
** Ensimmäinen kotiottelu pelataan Empower Field at Mile High'ssa Denverissä.
** Seuraava kotiottelu pelataan Dick's Sporting Goods Parkilla Commerce Cityssä.

### Tulevat joukkueet

### Entiset joukkueet

## Mestarit

Lähde: 

## Lähteet
Marcus Westfält

**Marcus Westfält** (s. 12. maaliskuuta 2000 Tukholma, Ruotsi) on ruotsalainen jääkiekkoilija, joka pelaa SHL-joukkue Timrå IK:ssa. Hän on pelipaikaltaan keskushyökkääjä, mutta Westfält osaa pelata myös laidassa.

## Pelityyli
Elite Prospects -sivuston mukaan Westfält on vahva kahden suunnan hyökkääjä, joka kykenee tekemään pisteitä. Hän pelaa myös luotettavaa fyysistä peliä, omaa erittäin hyvän pelikäsityksen ja on käyttökelpoinen erikoistilanteissa. Westfält johtaa peliä esimerkillään ja hänellä on hyvä asenne ja työmoraali.

## Ura
### Seuraura
Westfält on Vallentuna BK:n kasvatti. Hän oli kaudella 2015–2016 seuran J18-junioreiden paras pistemies, maalintekijä ja syöttäjä tehoilla 17+19=36. Nousukarsintasarjassa Westfält oli tehoilla 4+2=6 joukkueen paras maalintekijä ja jakoi sisäisen pistepörssin voiton Oscar Berghultin kanssa. Vallentunan kausi päättyi sarjanousuun J18 Division 1:stä ja J18 Elitiin, kuten myös J20-ikäluokassa. Vain 15-vuotias Westfält debytoi kauden aikana myös seuran miesten joukkueessa Ruotsin kolmanneksi korkeimmalla sarjatasolla Hockeyettanissa, jossa hän pelasi yhden runkosarjaottelun.

Kaudeksi 2016–2017 Westfält siirtyi Brynäs IF:n J18-junioreihin. Hän oli J18 Elitissä joukkueen paras pistemies ja syöttäjä tehoilla 10+26=36. Kaudella 2017–2018 Westfält oli Brynäsin J20-junioreiden kolmanneksi paras pistemies tehoilla 12+15=27. Hän voitti joukkueen sisäisen tehotilaston lukemalla +19. Westfält debytoi kauden aikana myös Brynäsin SHL-joukkueessa, jossa hän pelasi 31 runkosarjaottelua tehopistein 1+3=4 sekä kahdeksan playoff- ja neljä Mestarien liigan ottelua ilman tehopisteitä. Westfält teki miesten pääsarjadebyyttinsä Mestarien liigassa 10. lokakuuta 2017 saksalaista EHC Münchenia vastaan. SHL-debyyttinsä hän teki Brynäsin seuraavassa ottelussa 12. lokakuuta 2017 Skellefteå AIK:ta vastaan. SHL-uransa avausmaalin Westfält teki 9. joulukuuta 2017 Luleå HF:ää vastaan.

Philadelphia Flyers varasi Westfältin seitsemännellä kierroksella 205. pelaajana . Hän pelasi Brynäsissä alkukaudella 2018–2019 19 runkosarjaottelua tehden yhden syöttöpisteen sekä 12 ottelua seuran J20-junioreissa, kunnes tammikuussa 2019 Westfält siirtyi loppukauden sopimuksella sarjatasoa alemmas HockeyAllsvenskan-joukkue Karlskrona HK:hon. Hänet hankittiin pääasiassa paikkaamaan puolestaan SHL:ään siirtyneen Matt Careyn jättämää aukkoa.

### Maajoukkueura

Westfält pelasi alle 18-vuotiaiden MM-kilpailuissa vuonna 2018, jolloin hän voitti pronssia. Westfält pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Westfält pelasi myös World U-17 Hockey Challengessa vuonna 2016, jolloin hän voitti kultaa. Yhteensä Westfält on pelannut 38 poikien maaottelua.

## Tilastot

## Lähteet
*
*
*

### Viitteet
Pekka Narko

**Pekka Sakari Narko** (s. 20. syyskuuta 1945 Tuusula) on suomalainen, 1970- ja 1980-luvuilla olympialaisissa kilpaillut  purjehtija.

Narko sijoittui olympialaisten Tornado-luokassa 13:nneksi Montrealissa 1976, kuudenneksi Moskovassa 1980 ja 16:nneksi Los Angelesissa 1984. Kahdella ensimmäisellä kerralla hänellä oli parinaan Juha Siira ja vuonna 1984 Juha Valtanen. Maailmanmestaruuskilpailuissa hän sijoittui parhaimmillaan seitsemänneksi vuonna 1979 ja 11:nneksi vuonna 1983. Euroopan-mestaruuskilpailuissa hän oli viides vuonna 1978 sekä kuudes vuosina 1975, 1977 ja 1983. Hän voitti Pohjoismaiden mestaruuden vuonna 1976.

Seuratasolla Narko edusti Helsingfors Segelklubbia. Hän voitti Suomen-mestaruuden vuosina 1973–1975 ja 1977–1982, niistä kaksi viimeisintä Juha Valtasen ja aiemmat Juha Siiran kanssa.

Pekka Narko ja Juha Siira valittiin vuoden 1978 parhaiksi suomalaispurjehtijoiksi.

## Lähteet

* 
* 

### Viitteet
Juha Siira

**Juha Kalervo Siira** (10. tammikuuta 1946 Helsinki – 17. kesäkuuta 2021 Tuusula) oli suomalainen, 1970- ja 1980-luvuilla olympialaisissa kilpaillut  purjehtija.

Siira sijoittui olympialaisten Tornado-luokassa 13:nneksi Montrealissa 1976 ja kuudenneksi Moskovassa 1980. Parinaan hänellä oli Pekka Narko. Maailmanmestaruuskilpailuissa hän sijoittui parhaimmillaan seitsemänneksi vuonna 1979. Euroopan-mestaruuskilpailuissa hän oli viides vuonna 1978 sekä kuudes vuosina 1975 ja 1977. Hän voitti Pohjoismaiden mestaruuden vuonna 1976.

Seuratasolla Siira edusti Tuusulan Purjehtijoita ja Helsingfors Segelklubbia. Hän voitti Suomen-mestaruuden vuosina 1973–1975 ja 1977–1980 Pekka Narkon kanssa.

Juha Siira ja Pekka Narko valittiin vuoden 1978 parhaiksi suomalaispurjehtijoiksi.

## Lähteet

* 
* 

### Viitteet
Juha Valtanen

**Juha Joukamo Valtanen** (s. 6. joulukuuta 1952 Helsinki) on suomalainen, 1980-luvulla arvokilpailuissa kilpaillut olympiapurjehtija sekä pelastusalan asemamestari.

## Urheilutausta
Valtanen sijoittui olympialaisten Tornado-luokassa 16:nneksi Los Angelesissa 1984 Pekka Narkon parina. Maailmanmestaruuskilpailuissa hän sijoittui 11:nneksi ja Euroopan-mestaruuskilpailuissa neljänneksi vuonna 1983. Pohjoismaiden mestaruuskilpailuissa hän saavutti hopeaa vuonna 1982.

Valtanen voitti Pekka Narkon kanssa Tornado-luokan Suomen-mestaruuden vuosina 1981, 1982 ja 1983.

Juha Valtanen ja Pekka Narko valittiin vuoden 1983 parhaiksi suomalaispurjehtijoiksi. Valtanen on edustanut urallaan NJK-, EPS- ja HTPS-purjehdusseuroja.

Los Angelesin olympialaisten jälkeen Juha Valtanen jatkoi vuonna 1985 kilpapurjehdusuraansa. Soling-luokassa yhdessä Kenneth Ja Henrik Thelenin kanssa. He kilpailivat lukuisissa kilpailuissa kotimaassa ja ulkomailla, joista paras tulos saavutettiin vuonna 1988 Balatonjärvellä jossa tuloksena oli maailmanmestaruushopea. Valtanen on myös osallistunut lukuisiin avomerikilpailuihin.Parhaat saavutukset vuosilta 1975 ja 1989 Gotland Runt kilpailun voitot Ior-2 ja Maxi-veneluokassa, Itämeren suurimmassa purjehdustapahtumassa.
Judossa Valtanen saavutti useita SM-mitaleja sekä vuonna 1972 TUK:n mestaruuden. Hän on toiminut judon seuravalmentajana ja Tapion Judo-Ikarin johtokunnan jäsenenä. 

Vuonna 2021 Valtanen aloitti uudelleen ratakilpapurjehduksen Fålkboat-luokassa yhdessä Erik Aikalan ja Kari Paljakan kanssa.

## Työura
Valtanen kilpaili aina vuoteen  vuoteen 1992 saakka, jolloin Valtanen aloitti opiskelun Valtion pelastusopistossa Otaniemessä , josta hän valmistui paloesimieheksi samana vuonna. Valtanen työskenteli Asemamestarin vakanssilla vuoteen 2012, jolloin hän jäi eläkkeelle toimittuaan Niittykummun paloaseman päällikkönä vuodesta 2002. Valtanen toimi myös pelastus-sukeltajana vuodesta 1980 aina vuoteen 2010, jolloin hän lopetettuaan aktiivitoiminnan, oli silloin Suomen vanhin virassa työskentelevä pelastussukeltaja. Valtanen kuului myös Suomen FRF-joukkueeseen, joka työskenteli eri pelastustehtävissä kautta maailman.

## Merkittävimmät huomionosoitukset
Sotilasarvoltaan Valtanen on reservin luutnantti, ja hänet on palkittu useilla kunniamerkeillä, muun muassa Suomen Leijonan ritarikunnan ansioristillä.

Valtanen on kirjoittanut urallaan kolme kirjaa, joista 2 käsittelee pelastusalaa ja sen toimintaa, sekä yhden purjehdusmatkasta kertovan kirjan/oppaan.

Juha Valtasen isä oli puolustusvoimain komentajana toiminut Jaakko Valtanen.

## Teokset
# Savua ja Tulta, Rök och Eld. , 2009, Kustantaja : Länsi-Uudenmaan pelastuslaitos.
# Suomalainen palomies maalla, merellä ja ilmassa. , 2012, Kustantaja : Suomen Palopäällystöliitto.
# Purjehdus läpi aution meren. . 2021, Kustantaja : Omakustanne

## Lähteet

* 
* 

### Viitteet
Silotokko

**Silotokko** (*Knipowitschia caucasica*), aiemmin asovantokko, on pienikokoinen tokkojen heimon kalalaji.

## Ulkonäkö ja koko
Asovantokko on enintään viiden senttimetrin mittainen. Ulkonäöltään se ei ole mitenkään koristeellinen. Selkäevässä on pieni sininen alue. Keltaiset silmät ovat päästä jonkin verran koholla. Pyrstö on läpinäkyvä. Kala elää korkeintaan kaksi vuotta vanhaksi.

## Levinneisyys ja elinympäristö
Silotokko elää niin suolaisessa, makeassa kuin murtovedessäkin. Sen levinneisyys kattaa Kaspianmeren, Mustanmeren, Asovanmeren ja Egeanmeren rannikot, lännessä Kerikan Aliákmonasjokeen asti.

## Lähteet
Acceglio

**Acceglio** on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 157 vuonna 2017. 

## Lähteet

## Aiheesta muualla
Aisone

**Aisone** on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 236 vuonna 2017. 

## Lähteet
Ann-Christine Syvänen

**Ann-Christine Elisabeth Syvänen** (s. 1950) on suomalainen Uppsalan yliopiston molekulaarisen lääketieteen professori ja hän on työskennellyt myös Uppsalan yliopistollisessa sairaalassa.

Syvänen opiskeli ja väitteli Helsingin yliopistossa biokemiasta. Hänen englanninkielisen artikkeliväitöskirjansa (1986) otsikkona oli *New developments in nucleic acid hybridization*. 

Työurallaan professori Syvänen on kehittänyt muun muassa nukleiinihappojen analyysitekniikkaa ja perustanut menestyksekkään ihmisen sairauksia ajanmukaisin geneettisiä ja epigeneettisiä tekniikoita käyttävän tutkimusryhmän. Hän on 2010-luvulla keskittynyt erityisesti lapsuusajan leukemian ja autoimmuunisairauksien tutkimiseen. Hän on perustanut  Uppsalan yliopistoon alkujaan Knut ja Alice Wallenbergin säätiön tukemana laajan SNP&SEQ -teknologia-alustan, jolla voidaan analysoida SNP-genotyypit ja tehdä toisen sukupolven sekvensointia. Tämä tutkimusympäristö palvelee akateemisia tutkijoita myös muualta Ruotsista ja ulkomailta. SNP-luokittelun johtavana asiantuntijana hän on julkaissut tutkimusryhmineen useita runsaasti viitattuja tieteellisiä artikkeleita, mukaan luettuna kaksi aihepiirin katsausartikkelia Nature Genetics -lehdessä 2000-luvulla. Hän on tutkijatovereineen julkaissut monia laajasti viitattuja tutkimusartikkeleita tieteen huippujulkaisuissa (kuten Nature, Science, PNAS) myös tämän jälkeen.  

Syvänen kutsuttiin Ruotsin kuninkaallisen tiedeakatemian jäseneksi vuonna 2007. Vuonna 2014 hänelle myönnettiin Uppsalan yliopiston Rudbeck-mitali tunnustuksena korkeatasoisista tieteellisistä ansioista. Vuonna 2018 Syvänen nousi arvostetulle viitatuimpien tutkijoiden *2018 Highly Cited Researchers* -listalle tieteenrajat ylittävän tutkimuksen aihepiiristä.  Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaan luettuna runsas 4&nbsp;000 tutkijaa 21 tieteenalalta ja noin 2&nbsp;000 tieteenrajat ylittävää tutkijaa. Koti- tai ulkoimailla työskenteleviä suomalaisia tai Suomessa työskenteleviä ulkomaisia tutkijoita listalla on noin 40.
 
## Lähteet

## Aiheesta muualla
*Ann-Christine Syvänen  (researchgate.net)
*
*Storsatsning på DNA-analys (6.10.2014)   (kemivarldenbiotech.se)
*Genfynd i Uppsala kan förklara allvarlig kvinnosjukdom (Projektanslag 2011)  (wallenberg.org)
*About us - The SNP&SEQ Technology Platform  (uu.se)
*Genomanalysernas möjligheter för barnleukemiforskningen - Ann-Christine Syvänen  (youtube.com)
* Ann-Christine Syvänen(2005) Toward genome-wide SNP genotyping. Nature Genetics, 37:S5-10 (pdf) via  (uu.se)
* Ann-Christine Syvänen (2001) Accessing genetic variation: Genotyping single nucleotide polymorphisms. Nature Reviews Genetics 2:930–942 (tiivistelmä), kokoartikkeli (pdf)
Espanjan Itä-Intia

**Espanjan Itä-Intia** () oli Espanjan siirtomaat Aasiassa ja Oseaniassa vuodesta 1565 vuoteen 1901. Ne käsittivät nykypäivän Filippiinit, Mariaanit, Karoliinit, Palaun ja Guamin sekä osia Taiwanista, Sulawesista ja Molukeista. 

Espanjan–Yhdysvaltain sodan seurauksena vuonna 1898 Yhdysvallat miehitti Filippiinit ja Guamin, kun taas jäljelle jääneet noin 6&nbsp;000 pienempää saarta myytiin Saksalle Espanjan ja Saksan vuoden 1899 rauhassa. Tästä jäljelle jääneet muutamat saaret myytiin Yhdysvalloille, kun Washingtonin rauha ratifioitiin vuonna 1901. 

## Aiheesta muualla
Juustopaisti

**Juustopaisti** on suomalainen perinneruoka, josta on ainakin kaksi muunnelmaa, keskipohjalainen ja eteläsavolainen.

Keski-Pohjanmaalla juustopaisti on ruokaisa keitto, joka tunnetaan erityisesti hääruokana. Siinä paistettu lampaan- tai sianliha leikataan kuutioiksi ja keitetään niukassa veden ja maidon sekoituksessa. Mukaan lisätään leipäjuustokuutioita. Juustopaisti nautitaan ruisleivän kera, mutta perunoita sen kanssa ei yleensä tarjota.

Etelä-Savossa juustopaisti tarkoittaa ruskistettua sianlihaa, joka sekoitetaan ternimaitoon ja keitetään sakeaksi. Kun 1980-luvulla kaikille silloisille Savon kunnille etsittiin omia perinneruokia, juustopaisti äänestettiin Kangaslammen nimikkoruoaksi.

## Lähteet
Aleksandr Vvedenski

**Aleksandr Ivanovitš Vvedenski** (ven. Алекса́ндр Ива́нович Введе́нский) ; (6. joulukuuta [J: 23. marraskuuta] 1904 Pietari Venäjän keisarikunta –  19. joulukuuta 1941 Ukraina) oli venäläinen näytelmäkirjailija, runoilija ja lastenkirjailija, joka oli merkittävä Neuvostoliitossa toiminut avantgarde-taiteilija.

## Suku ja koulutus
Vvedenski oli menestyvän perheen poika: isä Ivan Viktorovitš Vvedenski (1870-1939) oli taloustieteilijä ja valtioneuvoston jäsen; äiti Jevgenia Ivanovna Povolotskaja (1876-1935) oli kuuluisa gynekologi. Heillä oli neljä lasta: Aleksandr, Vladimir, Jevgeni ja Jevlalia. 

Hän kirjoitti ylioppilaaksi 1921 ja opiskeli sen jälkeen Pietarin yliopistossa lyhyen aikaa lakia ja kieliä, ennen kuin keskittyi kirjoittamaan runoja ja draamaa.

## Kirjallinen ura
Vuosina 1923–1926 Vvedenski tutki runouden luonnetta yhdessä futuristisen runoilijan Igor Terentjevin kanssa. Vuonna 1925 Vvedenski tutustui Daniil Harmsiin. He perustivat avantgardistisen kirjailijakollektiivin, joka myöhemmin tunnettiin nimellä Oberiu. Muiden avantgardistien tapaan myös Oberiun jäsenet joutuivat viranomaisten hyökkäyksen kohteeksi, koska heitä pidettiin uhkana sosialismille.

Aleksandr Vvedenski sai 1920-luvun alkupuolella ilmeisiä vaikutteita järjentakaisen kielen teoreetikoilta Krutšonyhilta ja Velimir Hlebnikovilta. Myös kuvataiteilija Pavel Filonov kuului Vvedenskin lähipiiriin. Kaikkinainen kielellinen kokeellisuus leimasi Vvedenskin tuotantoa: hän käytti runoissaan kieliopin vastaisia ilmaisuja, merkitysten yhteentörmäyksiä ja ortografista leikkiä. Runossa *Ušol sud* (*Oikeus on poistunut,* 1930) kekseliäs muotokokeilu sisältää kuvauksen Stalinin ajan näkymättömästä kauhusta.

Toisen maailmansodan alkaessa Vvedenski pidätettiin poliittisesti epäilyttävänä, ja hän kuoli vankeudessa.

Vvedenski pidätettiin vuonna 1931, ja vuonna 1932 hänet karkotettiin Kurskiin. Vuonna 1936 hän muutti kolmannen vaimonsa kotikaupunkiin Ukrainan Harkovaan. Vvedenski pidätettiin uudestaan vuonna 1941. Hänen kuolemansa olosuhteet ovat epäselvät: hän kuoli joulukuussa 1941 matkalla Harkovasta karkotukseen Siperiaan joko punatautiin tai vartija ampui hänet.

Vvedenskyä pidetään laajalti venäläisten nykykirjailijoiden ja kirjallisuudentutkijoiden keskuudessa yhtenä omaperäisimmistä ja tärkeimmistä venäjäksi kirjoittaneista kirjailijoista Neuvostoliiton alkuajoilta. Vvedensky piti omaa runouttaan "järjen kritiikkinä Kantin voimakkaampana."

## Perintö
Suurin osa Aleksandr Vvedenskin aikuisille tarkoitetusta tuotannosta julkaistiin postuumisti. Vvedenskin tuotanto pääsi julkisuuteen lännessä 1970-luvulla ja Neuvostoliitossa glasnostin kaudella.

## Suomennettu tuotanto
* *Joitakin keskusteluja: eli täysin uudistettu unikirja*, suomennos Katja Losowitch. Näytelmämoniste
* Sääli, että en ole eläin. Julkaisussa *Nuori voima* 1995: 2

## Lähteet
Kahelin

**Kahelin** on sukunimi, joka on muun muassa seuraavilla suomalaisilla henkilöillä:

*Einar Kahelin (1879–1937), suomalainen insinööri ja yritysjohtaja, Karl Henrik Kahelinin poika
*Hjalmar Kahelin (vuodesta 1937 *Kahanpää*, 1868–1958), juristi ja ministeri (Kansallinen Edistyspuolue), Karl Henrik Kahelinin poika
*Karl Henrik Kahelin (1832–1905), opettaja ja rehtori
*Maria Kahelin (1867–1936), kuurojen koulun opettaja ja johtaja, Karl Henrik Kahelinin tytär
*Uolevi Kahelin (s. 1950), painonnostaja.
Lentopallon naisten 2-sarja

** Lentopallon naisten 2-sarja **on naisten lentopalloilun kolmanneksi korkein sarjataso Suomessa. Kaudella 2021-2022 sarja on jaettu 17 lohkoon.

## Joukkueet kaudella 2021-2022

### Lohko A

*Blues Volley, Järvenpää
*Hämeenlinnan Lentopallokerho N2
*Light's Volley
*Salpis

### Lohko B

*Hämeenlinnan Lentopallokerho Juniorit
*PuMa-Volley N2, Helsinki
*Tapanilan Erä N1
*Vantaan Lentopallo

### Lohko C

*Karhulan Veikot Juniorit, Kotka
*Korson Veto, Vantaa
*Kouvolan Lentopalloilijat-57
*Naarasleijonat 4, Helsinki

### Lohko D

*Naarasleijonat 2/JL, Helsinki
*PuMa-Volley N3, Helsinki
*Tapanilan Erä N2/LK, Helsinki
*Töölön Vesa, TöVe, Helsinki

### Lohko E

*Maskun Kataja/AM
*Raision Loimu TT
*Someron Pallo
*Turun Urheiluliitto

### Lohko F

*Kaarina Ura
*Maskun Kataja/TR
*Loimaan Jankko
*Turun Isku

### Lohko G
*Littoisten Työväen Urheilijat/SS
*Raision Loimu N2
*Salon Viesti N1
*Sauvon Urheilijat

### Lohko H
*Euran Raiku
*Euran Raiku A-B
*Lapin Narvi-Pallo, Rauma
*Nakkilan Paterit

### Lohko I
*Kalevan Lentopallo, Tampere
*Supi-volley, Tampere
*Vammalan Lentopallo N2, Sastamala
*Vampulan Urheilijat, Huittinen

### Lohko J
*Aitolahden Riento, Tampere
*Lempo-volley N2
*LP Kangasala/ MV
*Vesilahden Visa N2

### Lohko K
*LP Kangasala/EH
*Oriveden Lukio/OrPo
*Vilppulan Tähti, Mänttä-Vilppula
*Ylöjärven Ryhti

## Lohko L

*Laihian Luja A
*Nurmon Jymy/TR, Seinäjoki
*Nurmon Jymy/VH
*TEAM AK, Alahärmä

## Lohko M
*Lohtajan Veikot, Kalajoki
*Haukiputaan Heitto, Oulu
*Pihtiputaan Lukio/Ploki
*Woman Volley akatemia, Rovaniemi

## Lohko N
*Alajärven Ankkurit
*Laihian Luja B
*Nurmon Jymy/RM
*Vaasan Kiisto

## Lohko O
*Joen Juju, Joensuu
*Savonlinnan Ajo
*Ruokolahden Raju

## Lohko P
*JyväsLentis, Jyväskylä
*Pieksämäen Tsemppi-82
*Vehniän Wartti, Laukaa

## Lohko Q
*Puijo Wolley N2 1, Kuopio
*Varkauden NMKY
*WÄNÄRI COWBOYS N2, Kuopio

## Lähteet
Kuparikäki

**Kuparikäki** (*Chrysococcyx caprius*) on smaragdikäkien sukuun kuuluva lintu, joka elää lähinnä Afrikassa. Kuparikäki on käeksi pienikokoinen, 18–20 senttimetrin pituinen. Lajin linnut syövät hyönteisiä ja toukkia. Kuparikäki munii yleensä yhden munan. Laji on IUCN:n mukaan elinvoimainen.

## Lähteet

## Aiheesta muualla
*Laji.fi: Kuparikäki (''Chrysococcyx caprius'')
*ITIS: Chrysococcyx caprius
Höngg

**Höngg** on sveitsiläisen Zürichin kaupunginosa () ja entinen kunta. Höngg on osa Zürichin kaupungin pohjoista piiriä nro 10 (), jonka toinen osa on Wipkingen. Kaupunginosassa on runsaat 23&nbsp;000 asukasta ja työpaikkoja on lähes 6&nbsp;000. Höngg sijaitsee Hönggerbergin ja Käferbergin lounaisrinteillä sekä Limmatjoen rantatörmällä.

## Historiaa
Höngg oli itsenäinen kunta vuoteen 1934, josta lähtien se on ollut osa Zürichin kaupunkia. Kaupunginosan väkiluku kasvoi 1900-luvulla moninkertaiseksi:

Hönggiin on ollut raitiovaunuyhteys (linja 13) Zürichin keskustasta vuodesta 1898 alkaen. ETH Zürichin toinen kampus sijaitsee Hönggissä, Hönggerbergin kukkulalla.


Dufourkarte Höngg.jpg|Höngg noin vuonna 1850.
Hönggerberg-Waidberg - ETH - Rümlang - Uetlibergturm IMG 1558.jpg|Hönggin asuinalue, jonka takana ETH:n kampus.
Käferberg - Waidspital - Uetlibergturm IMG 1576 (crop).jpg|Hönggin asujamistoa, sairaala ja siirtolapuutarha.
Zuerich Hoengg Kirche sued.jpg|Reformoitu kirkko 1700-luvulta ja viinitarha Limmatin rantatörmällä.
Aussenaufnahme Kraftwerk Hoengg 2.JPG|Hönggin vesivoimalaitos vuodelta 1893.


## Lähteet
*

### Viitteet

## Aiheesta muualla
Salibandyn A-tyttöjen 1. divisioona

**Salibandyn T21 1. divisioona** on Salibandyliiton järjestämä ylialueellinen sarja A-tytöille. Sarjassa pelaavat ne joukkueet, jotka eivät ole ilmoittautuneet, tai eivät ole päässeet läpi SM-karsinnoista.

## Joukkueet 2018–2019

**Lohko 1**
* **[[SBS Wirmo]]**, Masku
* **[[TPS Salibandy|TPS]]**, Turku
* **SalPa**, Salo
* **[[SalBa]]**, Rauma
* **[[Steelers]]**, Hämeenlinna
* **[[Vihdin Salisudet|VSS]]**, Vihti
* **Northern Stars/[[Ådalens IF|ÅIF]]**, Espoo
* **RSS Panthers**, Riihimäki
* **[[Jokerit Salibandy|Jokerit]]**, Helsinki

**Lohko 2**
* **[[Oulun Luistinseura (salibandy)|OLS]]**, Oulu
* **[[O2-Jyväskylä|O2-JKL II]]**, Jyväskylä
* **[[SB Welhot]]**, Kuopio
* **FB Factor**, Kontiolahti
* **[[Seinäjoen Peliveljet|SPV]]**, Seinäjoki
* **[[Urheiluseura Hatsina|Hatsina]]**, Mikkeli

## Lähteet
* https://salibandy.fi/kilpailu/alueelliset-sarjat/pohjois-suomi/tyttojen-1divisioona1/
Valkeinen (Ähtäri)

**Valkeinen**  on Etelä-Pohjanmaalla Ähtärissä Ähtärin kirkosta viiden kilometrin päässä koillisessa sijaitseva järvi, joka kuuluu Kokemäenjoen vesistöön.

## Maantietoa
Järven pinta-ala on 145 hehtaaria eli 1,5 neliökilometriä. Se on 2,1 kilometriä pitkä ja 1,0 kilometriä leveä. Sen järvenselkä on avoin ja saareton. Sen rannat ovat alavaa kangasmaastoa, jossa ei ole mainittavia mäkiä. Järvi on luodattu ja siitä on julkaistu syvyyskartat. Sen tilavuus on 4,4 miljoonaa kuutiometriä eli 0,0044 kuutiokilometriä. Järven keskisyvyys on 3,0 metriä ja suurin syvyys on 6,9 metriä. Syvin kohta sijaitsee aivan keskellä järveä.

Järven rantaviivan pituus on 5,4 kilometriä ja sen rannat ovat metsämaata paitsi kolmessa kohtaa, missä peltomaat ulottuvat järven rantaan. Järven ympäristön haja-asutus muodostuu kahdeksasta taloudesta, joista kolme on maatiloja. Asutus muodostavat Soidinperän, Valkeisperän ja Reijon. Rannoille on rakennettu 20 vapaa-ajan asuntoa. Niille tulee tiet yhdystieltä 17281 tai 7091.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Hankaveden–Väliveden alueeseen (35.432) järvi kuuluu. Järven vedenpinnan korkeus on 168,7 metriä mpy. Järvi saa pääosan vedestään omasta lähiympäristöstään, missä metsiin ja Kylkisuolle on kaivettu kuivatusojia. Vaikka Niemisjoki virtaa läheltä ohi, ei järvi laske siihen vaan se laskee Peurakankaan muodostaman 1,5 kilometriä leveän kannaksen yli Väliveteen Jatapuroa pitkin. laskuojalle tulee pudotusta 15,2 metriä.

## Lähteet
Tuovi Hirvisuo

**Tuovi Hirvisuo** (3. huhtikuuta 1908 Helsinki – 4. heinäkuuta 1997 Helsinki) oli suomalainen näyttelijä. Hän oli yksi Viipurin Kaupunginteatterin 1930-luvun suosittuja nimitähtiä.

## Ura
Hirvisuon vanhemmat olivat liikkeenjohtaja Vihtori Riku Hirvisuo ja Hilja Johanna Mäkinen. Kaupunginjohtaja Tapio Hirvisuo oli hänen veljensä. Hän opiskeli  Suomen Näyttämöopistossa vuosina 1928–1930. Hirvisuo työskenteli kiinnitettynä näyttelijänä Suomen Kansallisteatterissa 1930–1932 ja Viipurin Kaupunginteatterissa 1932–1938. Toisen maailmansodan aikana hän vieraili Lahden Teatterissa ja Viipurin Kaupunginteatterissa.

Hirvisuon näyttämötaiteellisia tehtäviä olivat muun muassa Anu karjalaisnäytelmässä *[[Anu ja Mikko (näytelmä)|Anu ja Mikko]]* ja myyjätär Irja Agapetuksen komediassa *[[Syntipukki (näytelmä)|Syntipukki]]*. Naispäärooli hänellä oli muun muassa näytelmissä *Olen 26-vuotias*, *Luvattomia tunteja* ja *Rose-Marie*.

## Muuta
Tuovi Hirvisuo avioitui Pentti Olavi Honkasen kanssa 1937.

## Lähteet
*

### Viitteet

## Aiheesta muualla
*Tuovi Hirvisalo Ilona-tietokannassa
*Tunteita & eleganssia
*Länsiväylä: Elämänmakuisia Viipuri-kuvia kulttuurikeskuksessa
Mohammed Dionne

**Mohammed Dionne** (22. syyskuuta 1959 Gossas – 5. huhtikuuta 2024 Pariisi, Ranska) oli senegalilainen insinööri ja poliitikko, joka oli Senegalin pääministerinä 2014–2019.

Vuonna 2019 pääministerin virka lakkautettiin, jotta presidentti voisi toimia suoraan hallinnon kanssa. Virka palautettiin 2022, jolloin Amadou Basta tuli pääministeri.

Ennen pääministerin tehtävää Dionne oli ollut vastuussa edellisessä hallituksessa kehitysohjelmasta. Hän työskenteli urallaan myös Länsi-Afrikan kehityspankissa ja Yhdistyneiden kansakuntien teollistamisjärjestössä. Hän oli koulutukseltaan tietokoneinsinööri.

Dionne oli ehdolla maaliskuun 2024 presidentinvaaleissa. Hän kuitenkin matkusti kesken vaalikampanjan Pariisiin saamaan lääketieteellistä hoitoa, ja hän kuoli Pariisissa huhtikuussa 2024.

## Lähteet
Vuokila

**Vuokila** on suomalainen sukunimi, joka on muun muassa seuraavilla henkilöillä:

*Erkki Vuokila (s. 1957), ristikonlaatija, tietokirjailija, päätoimittaja, säveltäjä ja sanoittaja
*Konsta Vuokila (1877–1941), Työväen ja pienviljelijäin vaaliliiton kansanedustaja
*Vesa Vuokila (s. 1972), jääpalloilija ja jääpallovalmentaja
*Yrjö Vuokila (1924–2000), metsätieteilijä
Abdoul Mbaye

**Abdoul Mbaye** (s. 13. huhtikuuta 1953 Dakar) on senegalilainen pankkiiri ja poliitikko, joka toimi maansa pääministerinä 2012–2013. Hän ei edustanut mitään puoluetta. Hän opiskeli hyvissä liikealan oppilaitoksissa Senegalissa ja Ranskassa ja työskenteli ennen pääministeriksi valintaansa Länsi-Afrikan keskuspankissa.  

## Lähteet
Hiroshiman neidot

**Hiroshiman neidot** ovat 25 japanilaisesta kouluikäisestä tytöstä koostuva joukko. Tytöt kärsivät vakavia vammoja Hiroshimaan 6. elokuuta, 1945 pudotetun fissiopommin aiheuttaman lämpöaallon seurauksena. He tekivät 1955 suurta julkisuutta synnyttäneen matkan Yhdysvaltoihin, jossa heitä hoidettiin kirurgisesti. Tytöillä oli kasvoissaan ja käsissään palovammojen aiheuttamia suuria arpia eli keloideja. Vammojen seurauksena useilla kädet jäivät pysyvästi kouramaisiin asentoihin.

## Katso myös
* Hibakusha

## Aiheesta muualla
* https://hibakushastories.org/hiroshima-maidens/
Elina Pylkkänen

**Elina Pylkkänen** (s. 1967) on suomalainen taloustieteilijä ja Suomen työ- ja elinkeinoministeriön alivaltiosihteeri.

Pylkkänen on aiemmin työskennellyt finanssineuvoksena valtiovarainministeriön vero-osastolla, yksikön johtajana Stakesin sosiaalitalouden tutkimusohjelmassa ja ekonomistina Ruotsin valtiovarainministeriössä. Pylkkänen on keskittynyt tutkimuksessaan muun muassa työn taloustieteen teemoihin, verotukseen sekä mikrosimulointimallien kehittämiseen ja soveltamiseen. Pylkkänen on koulutukseltaan taloustieteen tohtori. Hän väitteli Göteborgin yliopistossa.

Pylkkänen aloitti TEM:ssa 1. kesäkuuta 2021. Tätä ennen hän työskenteli Palkansaajien tutkimuslaitoksen johtajana.

Pylkkänen on Työkanava Oy:n hallituksen puheenjohtaja.

Elina Pylkkäsen puoliso on filosofi Paavo Pylkkänen.

## Lähteet
Second unit

**Second unit** () on elokuvanteossa käytettävä päätyöryhmästä (”first unit”) erillinen kameraryhmä, joka työskentelee ilman päänäyttelijöitä. Second unitilla on oma ohjaaja ja kuvaaja, ja se tuottaa esimerkiksi lähikuvia esineistä, esittelykuvia rakennuksista, taistelukohtausten kuvia sekä kuvia ajoneuvoista liikkeessä silloin, kun ei kuvata ajoneuvon sisään. Second unitin käyttö vähentää tuotantokustannuksia, koska päänäyttelijöiden tai pääohjaajan ja -kuvaajan ei tarvitse olla paikalla kuvausten aikana. Lisäksi se lyhentää tuotantoaikataulua, koska second unit voi kuvata samaan aikaan kuin päätyöryhmä.

Elokuvaohjaaja Peter MacDonaldin mukaan second unitin työskentelyssä on tärkeintä, ettei katsoja pysty erottamaan lopullisessa elokuvassa ohjaus- ja kuvaustyylin perusteella, mitkä kohtaukset on tehty päätyöryhmästä erillään. Suuren budjetin elokuvissa voi olla useita eri kuvausyksikköjä, jotka tuottavat materiaalia jälkituotantoa varten.

## Lähteet
Shayne Corson

**Shayne Corson** (s. 13. elokuuta 1966 Barrie, Ontario) on uransa lopettanut kanadalainen jääkiekkoilija. Hänen pelipaikkansa oli vasen laitahyökkääjä. Corson pelasi NHL:ssä 19 kautta ja 1156 ottelua saaden 693 pistettä. Hänen viimeinen seuransa oli Dallas Stars kaudella 2003–2004. Corson pelasi uransa alussa kolme kautta OHL:ssä tehden joka kausi yli pisteen per peli.

## Lähteet
Jevgeni Mozer

**Jevgeni Mozer** (s. 18. toukokuuta 1993 Omsk, Venäjä) on venäläinen jääkiekkoilija, joka edustaa KHL-seura Avtomobilist Jekaterinburgia. Hän on pelannut suurimman osan urastaan KHL:n Torpedo Nižni Novgorodin paidassa. Mozer on pelipaikaltaan hyökkääjä. Hän laukoo oikealta.

## Ura
Mozer aloitti KHL-uransa Avangard Omskissa. Hän keräsi ensimmäisenä kautenaan 24:ssä ottelussa tehot 2+2=4. Kahden MHL-kauden jälkeen hän siirtyi takaisin KHL:ään. Mozer pelasi Torpedo Nižni Novgorodissa neljä kautta, kunnes hän siirtyi Moskovan Dinamoon. Mozer siirtyi kaudeksi 2019–2020 Avtomobilist Jekaterinburgiin.

## Lähteet
Kasper ja Liisa

**Kasper ja Liisa** (engl. *Gaspard and Lisa*) on vuoden 2010 valmistunut ranskalais-brittiläinen animaatiosarja.

## Jaksot

1. Sorsaparaati 

2. Mörköjahti 

3. Avaruusraketti 

4. Luokan lemmikki 

5. Kasperin puutarha 

6. Chantellen muna 

7. Viktorian uusi tapetti 

8. Luokan esitys 

9. Karannut leija 

10. Lemmikkipäivä 

11. Kadonneiden tomaattien arvoitus 

12. Ensimmäinen junamatka 

13. Pienet lelukauppiaat 

14. Kun Kasper tapasi Liisan 

15. Äidin vaasi menee rikki 

16. Ulkoilutetaan Jean Claudea 

17. Käsinukke-esitys 

18. Tärkeä paketti 

19. Prinssin mutakylpy 

20. Herra Hugetin syntymäpäivä 

21. Hiekkapatsaita 

22. Kasper Suuri 

23. Kasperin koiranpentu 

24. Herkkuja 

25. Ikuiset ystävät 

26. Aarrejahti 

27. Ostoksilla 

28. Kirpputori 

29. Lukan kirje 

30. Kasperin sammakko 

31. Onneton leipomus 

32. Luokkakonsertti 

33. Kerhohuone 

34. Liisan huivi 

35. Liisan kissanpentu 

36. Pyöräajelu 

37. Isän tärkeä paperi 

38. Ystävysten patonki 

39. Liisan hikka 

40. Papukaijat karkuteillä 

41. Ihana äitienpäivä 

42. Judotunnilla 

43. Harmeja 

44. Perhepotretti 

45. Pyöräkilpailu 

46. Esitelmä 

47. Kasperin taideteos 

48. Jouluyllätys 

49. Maailman paras joulu 

50. Luminen päivä 

51. Cake 

52. The Bird 

## Ääninäyttelijät

**Suomenkieliset äänet** 

* Sami Ahonen - Kasper
* Maria Takaki - Liisa
* Susa Saukko
* Juuso Salmen
* Eeva Markkinen
* Petri Hanttu
* Maria Kemppainen
* Ilari Hämäläinen
* Juha Paananen
* Sasu Moilanen
* Anne Aitolehti

Käännös: Kirsi Ohrankämmen 

Tuotanto: Uptempo Oy
Cheikh Hadjibou Soumaré

**Cheikh Hadjibou Soumaré** (s. 1951) on senegalilainen poliitikko. Hän toimi maansa pääministerinä 2007–2009. Ennen pääministerikauttaan hän työskenteli pankkialalla.

Vuonna 2018 Soumaré ilmoitti asettuvansa ehdokkaaksi vuoden 2019 presidentinvaaleissa. Pian ilmoituksen jälkeen häntä syytettiin taloudellisista väärinkäytöksistä 1990-luvulla.

## Lähteet
Ron Ellis

**Ronald John Edward Ellis** (8. tammikuuta 1945 Lindsay, Ontario – 11. toukokuuta 2024) oli kanadalainen jääkiekkoilija, joka pelasi vuosina 1964–1981 NHL-seura Toronto Maple Leafsissa. Hän pelasi NHL:ssä 1034 ottelua, 16 kautta ja voitti Stanley Cupin kaudella 1966–1967. Ellis pelasi Summit Series -sarjassa vuonna 1972 Kanadan paidassa.

## Lähteet
Dyynielämänlanka

**Dyynielämänlanka** (*Ipomoea pes-caprae*) on elämänlankoihin kuuluva kasvilaji, jota kasvaa pantrooppisilla rannoilla ympäri maailmaa. Se on köynnöstävä ja ruohovartinen kasvi, joka voi köynnöstää maata pitkin jopa 30 metrin matkan.

## Kuvaus
Dyynielämänlanka on köynnöstävä ruohovartinen kasvi, joka kasvaa yleensä 10–15 senttimetriä korkeaksi mutta jonka varsi voi köynnöstää 30 metriä maata pitkin. Se kasvattaa ison pääjuuren, joka voi olla kolme metriä pitkä ja viisi senttimetriä halkaisijaltaan.

Dyynielämänlangan monimuotoiset lehdet ovat 6–10 senttimetriä pitkät, ja ne ovat paksut, sileät ja kaksiliuskaiset. Kasvin kukat ovat torvimaisia, ja ne ovat 6–7,5 senttimetriä leveitä. Teriö on vaaleanpunainen, punertavan purppura tai violetti. Kasvin 1,3 senttimetriä leveät hedelmät ovat pyöreitä, ja niissä neljä siementä. 6–10 senttimetriä pitkät siemenet ovat kauttaaltaan ruskean karvan peitossa.

## Levinneisyys ja elinympäristö

Dyynielämänlanka on pantrooppinen rantojen laji. Sitä kasvaa Kiinassa, Japanissa, Etelä- ja Kaakkois-Aasiassa, Afrikassa, Australiassa, Pohjois- ja Etelä-Amerikassa sekä Tyynenmeren saarilla. Toisinaan dyynielämänlankoja kasvaa myös sisämaassa teiden ja ojien varsilla.

Dyynielämänlankaa tavataan erityisesti rantojen hiekkaisilla dyyneillä, ja sen takia se sietää jopa suoria suolaroiskeita. Lajia pidetään dyynien pioneerilajina, ja sillä on merkitystä dyynien sitojana.

## Lähteet
Tricerma octogonum

**Tricerma octogonum** on kelasköynnöskasveihin kuuluva kasvilaji, joka elää Etelä-Amerikan länsiosissa Ecuadorista Chileen ja Galápagossaarilla. Se kasvaa rantavyöhykkeellä ja kuivilla alangoilla. Pensasmaisesti tai pieneksi puuksi kasvava laji voi olla kahdeksan metriä korkea.

## Lähteet
Väinö Parkkali

**Väinö Joakim Parkkali** (24. toukokuuta 1887 Viipuri  – 14. toukokuuta 1950 Helsinki) oli maanmittari, joka toimi maanmittaushallituksen ylijohtajana.

## Henkilöhistoria
Väinö Parkkalin vanhemmat olivat poliisi Joakim Parkkali ja Anna Nissinen ja puoliso vuodesta 1909 Heidi Sigyn Öberg (k. 1951). Parkkali tuli ylioppilaaksi 1906 ja valmistui maanmittariksi 1908. Varamaanmittarina Viipurin läänissä hän toimi 1914–1918, asutushallituksen asutusmaanmittarina 1918–1919, insinööritoimiston palveluksessa 1919–1922, asutushallituksen vt. asutusneuvoksena 1922–1929 ja vakinaisena 1926–1929, Hämeen läänin maanmittausinsinöörinä 1929–1930, maanmittaushallituksen ylijohtajana 1930–1933, asutushallituksen v.t. ylijohtajana 1933–1937 ja maatalousministeriön asutusasiainosaston päällikkönä 1938–1942. Parkkali oli useiden valtiollisten komiteoiden jäsen tai puheenjohtaja.

## Julkaisuja
* *Asutustoiminnasta: esitelmä Kansallisen edistyspuolueen puoluekokouksessa Säätytalossa 18.4.1931*, 1931
* *Asutuslaki selityksineen ja sen toimeenpanoasetus*, 1939, Väinö Parkkali ja Toivo Kivimäki

## Lähteet
Kalastajansolmu

**Kalastajansolmu** eli **onkimiehensolmu** on liukkaiden siimojen tai köysien yhdistämiseen käytetty solmu. Sitä kutsutaan joskus myös nimillä **engelsmanninsolmu**, **soutajansolmu**, **vesisolmu** tai **rakastavaistensolmu**. Verisolmu on kalastajansolmun muunnos. Kalastajansolmu on kytkysolmu. 

## Solmiminen
Kalastajansolmulla voidaan yhdistää kaksi samalaista köyttä. Ensin aseta köysien päät vierekkäin. Sido kummankin köyden irtopää umpisolmulla toisen köyden kiinteän osan ympäri. Vedä solmut yhteen. Kiristä.

## Lähteet

## Aiheesta muualla
Melitta Bentz

**Amalie Auguste Melitta Bentz** (o.s. **Liebscher**, 3. tammikuuta 1873 Dresden – 29. kesäkuuta 1950) oli saksalainen yrittäjä, joka keksi suodatinpussit vuonna 1908. Bentz teki keittiössään erilaisia kokeiluja ja huomasi, että parhaalta kahvi maistui, kun kuuman veden kaatoi kouluvihkossa käytetyn imupaperin läpi. Imupaperia tarvittiin tuolloin aukeamien välissä, koska mustekynien kostea muste olisi muuten sotkenut sivut.

Bentzin kahvinsuodatinlaite syntyi lyömällä peltisen purkin pohjaan naulalla reikiä. Imupaperin perheenäiti asetteli purkin sisälle, lisäsi kahvijauheen ja kaatoi vettä päälle.

Naapurinrouvat ihastuivat suodatetun kahvin makuun ja myös siihen, että kupissa ei enää lillunut kahvinporoja. He innostivat Bentziä rekisteröimään keksintönsä.

Kun Saksan keisarillinen patenttitoimisto hyväksyi Melitta Bentzin idean, ilmoittautui hän kaupparekisteriin ja perusti 73 pennin alkupääomalla yrityksen joulukuun 15. päivänä 1908.
Hän oli naimisissa Johannes Emil Hugo Bentzin kanssa. Melitta Bentz sai kolme lasta.
## Aiheesta muualla
* Melitta-yhtiön historiaa 

## Lähteet
Lyhytkuonodelfiini

**Lyhytkuonodelfiini** eli **sarawakindelfiini** (*Lagenodelphis hosei*) on delfiinien heimoon kuuluva valaslaji. Se on sukunsa *Lagenodelphis* ainoa laji. Lyhytkuonodelfiini tunnettiin pitkään vain yhden luurangon perusteella, joka löydettiin rannalta Sarawakista. Luuranko lähetettiin Englantiin vuonna 1895 ja Francis Fraser kuvasi sen vuonna 1956. Lajin englanninkielinen nimi *fraser's dolphin* on annettu hänen mukaansa. Luuranko oli noin 2,4 metriä pitkä ja sen kallossa oli sekä valkokuvedelfiinien (*Lagenorhynchus*) ja delfiinien (*Delphinus*) piirteitä. Vuonna 1971 löydettiin tuntemattomia delfiinejä, jotka pari vuotta myöhemmin tunnistettiin lyhytkuonodelfiineiksi.

## Ulkonäkö ja koko
Lyhytkuonodelfiini on aikuisena 2–2,6 metrin pituinen ja painaa 160–210 kiloa. Lajilla on hyvin pienet sukupuolielimet.

## Levinneisyys ja elinympäristö
Laji elää trooppisissa vesissä. Yksi maailman suurimmista lyhytkuonodelfiinipopulaatioista elää Filippiineillä. Lyhytkuonodelfiiniparvet uivat nopeasti ja delfiinit ovat pakkautuneet niihin tiheästi.

## Ravinto
Lyhytkuonodelfiini syö lähinnä kaloja, kalmareita ja katkarapuja.

## Lähteet

## Aiheesta muualla
* Laji.fi: Lyhytkuonodelfiini (''Lagenodelphis hosei'')
* Animal Diversity Web (ADW): ''Lagenodelphis hosei'' 
* Food and Agriculture Organization of the United Nations (FAO): ''Lagenodelphis hosei''
Sami Nummela

**Sami Nummela** (s. 1990) on suomalainen jazzrumpali. Nummela on opiskellut musiikkia mm. Sibelius-Akatemian jazzmusiikin osastolla sekä Göteborgin yliopiston improvisoidun musiikin linjalla. 

## Diskografia
* Mikko Sarvanne Hip Company: Mikko Sarvanne Hip Company (2015)
* Buba Wii Aa: Taco Taco Taco! (2015)
* Bowman Trio: Bowman Trio (2016)
* Mikko Sarvanne Hip Company & Beibi P: Muovibabylon (2016)
* Perna: Valhalla Simhall (2017)
* V/A: Berlin 27.10.17 (2018)
* Bowman Trio: Persistence (2019)
* WANV: WANV (2020)
* V/A: Music For Ukraine (2020)

## Lähteet
Köminjärvi

**Köminjärvi**  on Keski-Suomessa Keuruulla Pihjalaveden aseman lähellä sijaitseva järvi, joka kuuluu Kokemäenjoen vesistöön.

## Maantietoa
Järven pinta-ala on 132 hehtaaria eli 1,3 neliökilometriä. Se on 2,7 kilometriä pitkä ja 1,0 kilometriä leveä. Sen järvenselällä sijaitsee kallioinen Köminsaari ja se on matalana järvenä kivikkoinen. Järven erikoisuus on 1,3 kilometriä pitkä ja noin 150 metriä leveä Vähä-Kömin niemi, jonka suojaan jää samanpituinen Köminlahti. Niemi on viime jääkauden aikainen seitsemän metriä korkea drumliini, jonka koostuu hiekkamoreenista. Se on otettu mukaan valtakunnallisesti arvokkaiden moreenimuodostumien luetteloon (luettelotunnus: MOR-Y09-084 ). Lahden toisella puolella sijaitsee tämän kanssa rinnakkainen drumliini ja kolmas drumliini alkaa järven eteläpäästä ja jatkuu Pihlajaveden asemalle asti.

Järven rantaviivan pituus on 10,7 kilometriä ja se on pääasiassa metsämaata. Rantaan asti ulottuu peltomaata Vähä-Kömin niemessä ja Mason alajuoksulla Köminkoskella. Järven ympäristö on alavaa seutua, joka on sen vuoksi soistuvaa metsämaata. Suot on ojitettu ja ojien kuivatusvedet on johdettu järveen. Järven ympäristön haja-asutus muodostuu noin 10 taloudesta, joista kaksi ovat maatiloja. Taloudet muodostavat Kömin kulmakunnan. Järven rannoille on rakennettu 12 vapaa-ajan asuntoa. Niille tulee tiet yhdysteiltä 6211 ja 6212. Haapamäki–Seinäjoki-rautatie ohittaa järven kauempana yhdystien takana.

## Historiaa
Kun järven rantoja on otettu viljelyyn, on loivarantaisen ja tulvaherkän järven rantoja haluttu muuttaa laitumiksi ja niityiksi. Lupaa järvenlaskun toteuttamiseksi olivat hakeneet talolliset Heikki Rantakömi, Juha Isokömi, Herman Wähäkömi ja Abraham Lehtomäki. Kuvernööri myönsi luvan järvenlaskulle 29.3.1888. Kun järvenlasku oli toteutettu, huomattiin sen vaikeutuvan tukinuittoa. Tukinuiton helpottamiseksi saatiin muutama vuosi myöhemmin valtio mukaan perkaamaan jokiuomia ja järveä. Esimerkiksi järven lasku-uoma Kirkkokanava levennettiin ja suoristettiin tässä yhteydessä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) järvi kuuluu. Järven vedenpinnan korkeus on 141,4 metriä mpy.

Järvi saa pääosan vedestään Pihlajaveden reitin pääuomasta Masosta, joka laskee Martinjärvestä (105 ha) Köminjärven pohjoispäähän. Metsäojien vaikutus järven vesitalouteen on vähäistä. Köminjärven lähialueella on kaksi yli hehtaarin kokoista järveä, jotka laskevat suoraan järveen. Ne ovat Paskorimppi (10 ha), joka sijaitsee ojitetulla Lahdenperännevalla ja joka laskee järven eteläpäähän, ja toinen on Kaakkosuolla sijaitseva Kaakkolampi (5 ha), joka laskee suo-ojia myöten myös järven eteläpäähän.

Järven laskujoki Kirkkokanava on samalla osa Pihlajaveden reitin pääuoma, joka laskee ensin Mämmijärveen (28 ha) ja sen jälkeen Mämmijokea myöten Pihlajaveteen (2 070 ha).

## Lähteet

## Aiheesta muualla
* Ähtärin ja Pihlajaveden reittien vesienhoidon toimenpideohjelma 2016–2021, 2016
Kalevi Kostiainen

**Pasi Kalevi Kostiainen** (s. 7. maaliskuuta 1967 Tuusula) on suomalainen, 1980- ja 1990-luvuilla arvokilpailuissa kilpaillut  purjehtija.

Kostiainen sijoittui olympialaisten Tornado-luokassa 19:nneksi Barcelonassa 1992. Parinaan hänellä oli Markku Kuismin. Maailmanmestaruuskilpailuissa hän sijoittui parhaimmillaan yhdeksänneksi vuonna 1991 ja 20:nneksi vuonna 1988. Euroopan-mestaruuskilpailuissa hän oli 17:s vuonna 1992 sekä 18:s vuosina 1989 ja 1990. Hän voitti Pohjoismaiden mestaruuden vuonna 1988.

Seuratasolla Kostiainen edusti Tuusulanjärven Purjehtijoita. Hän voitti Suomen-mestaruuden vuosina 1985–1987 ja 1990–1993. Parina hänellä noissa voitoissa oli ensimmäisessä Tapani Kostiainen, kahdessa seuraavassa Petteri Kostiainen ja lopuissa Markku Kuismin.
Hänellä on kolme tytärtä.

## Lähteet

* 
* 

### Viitteet
Katarina Krpež Slezak

**Katarina Krpež Slezak** (s. 2. toukokuuta 1988 Sombor, Jugoslavia) on serbialainen käsipalloilija. Hän on vuodesta 2014 edustanut unkarilaisseuraa Érd HC. Serbian maajoukkueen pelaajana hän saavutti MM-hopeaa 2013. Hän oli EM-kisojen 2018 paras maalintekijä.

## Lähteet
Lentopallon naisten 3-sarja

** Lentopallon naisten 3-sarja ** on naisten lentopalloilun neljänneksi korkein sarjataso Suomessa.

## Joukkueet kaudella 2019-2020

### Itä-Suomi

#### Lohko 1

*Iisalmen Visa
*Kaavin Kaiku
*KUOPION VIPINÄ
*Puijo WolleyN3, Kuopio
*Rautalammin Urheilijat
*Savi
*Varkauden NMKY
*ZZ TOIVA, Toivala

#### Lohko 2

*Artami, Imatra
*Kiteen Urheilijat
*Kontiolahden Isku
*Joen Beach Volley
*Joen Juju
*Joen Juju Lillit
*Mikkelin Passarit
*Uimaharjun Kari, Joensuu

### Lounais-Suomi

#### A
*Euran Raiku
*Lapin Narvi-Pallo, Rauma
*Loimaan Jankko
*Oripään Urheilijat
*RAUMAN URHEILIJAT

#### B
*Koijärven Kunto
*Littoisten Työväen Urheilijat Black
*NOUSIAISTEN SUSI
*Perniön Urheilijat, Salo
*Piikkiön Kehitys
*Raision Loimu N3
*Ruskon Pallo -67 
*Someron Pallo
*Someron Pallo/MS
*Turun Urheiluliitto
*TuULiviirit, Turku

## Lähteet
Mathias Tallberg

**Mathias Julius Tallberg** (s. 7. maaliskuuta 1960 Helsinki) on suomalainen, 1970- ja 1980-luvuilla arvokilpailuissa kilpaillut  purjehtija.

Tallberg sijoittui isänsä Peter Tallbergin kanssa olympialaisten Star-luokassa 11:nneksi Moskovassa 1980. Maailmanmestaruuskilpailuissa hän sijoittui kuudenneksi vuonna 1977 ja 17:nneksi vuonna 1980.

Seuratasolla Tallberg edusti Nyländska Jaktklubbenia.

Tallberg voitti käsipallossa junioreiden Suomen-mestaruuksia.

## Lähteet

* 

### Viitteet
Wipkingen

**Wipkingen** on sveitsiläisen Zürichin kaupunginosa () ja entinen kunta. Wipkingen on osa Zürichin kaupungin pohjoista piiriä nro 10 (), jonka toinen osa on Höngg. Kaupunginosassa on runsaat 16&nbsp;000 asukasta ja työpaikkoja on noin 5&nbsp;000. Höngg sijaitsee Käferbergin lounaisrinteillä Limmatjoen laaksossa.

## Entinen kunta

Wipkingen oli itsenäinen kunta vuoteen 1893, josta lähtien se on ollut osa Zürichin kaupunkia. Kaupunginosan väkiluku kasvoi 1900-luvun alkupuoliskolla moninkertaiseksi:

## Liikenne
Wipkingeniin on ollut raitiovaunuyhteys (nykyinen linja 4) Zürichin keskustasta vuodesta 1898 alkaen. S24-juna Zugista Wipkingerin tunnelin ja Oerlikonin kautta Winterthuriin kulkee Wipkingenin aseman kautta kahdesti tunnissa.

## Lähteet
*

### Viitteet

## Aiheesta muualla

*
*
Richard Grönblom

**Edgar Richard Grönblom** (s. 17. heinäkuuta 1948 Helsinki) on suomalainen, olympialaisissa 1970- ja 1990-luvuilla kilpaillut purjehtija.

Grönblom sijoittui olympialaisten Finnjolla-luokassa 19:nneksi Montrealissa 1976 ja Star-luokassa 20:nneksi Ville Kurjen kanssa Atlantassa 1996. Maailmanmestaruuskilpailuissa hän sijoittui Finnjollalla 25:nneksi vuonna 1976 sekä Starilla 20:nneksi vuonna 1995 ja 25:nneksi vuonna 1996. Euroopan-mestaruuskilpailuissa hän oli Finnjollalla 11:s vuonna 1976 sekä Starilla kymmenes vuonna 1994 ja 15:s vuonna 1993. Hän voitti Pohjoismaiden mestaruuden Laser-luokassa vuonna 1975.

Seuratasolla Grönblom edusti Nyländska Jaktklubbenia. Hän voitti Suomen-mestaruuden Laserilla vuosina 1975–1976, Finnjollalla vuosina 1976–1977 sekä Starilla vuosina 1985–1988, 1990 ja 1992–1995.

Grönblom kilpaili juniorina alppihiihdossa ja voitti nuorten Suomen-mestaruuden pujottelussa vuonna 1967.

Richard Grönblomin isä Sven Grönblom kilpaili myös purjehtijana olympialaisissa. Tytär Ronja Grönblom on purjehduksen arvokisaedustaja ja vaimo Pia Grönblom osallistui vuosina 2023–2024 maailmanympäripurjehdus Ocean Globe Raceen.

Richard Grönblom toimi Oy Grönblom Ab:n hallituksen puheenjohtajana vuosina 1996–2021. Yrityksen jakauduttua kahteen osaan, joista toinen sai nimekseen Grönblom Machines, on Grönblom ollut molempien hallituksessa.

## Lähteet

* 
* 

### Viitteet
Beaumontin satama

**Beaumontin satama** () on Texasin Beaumontissa sijaitseva satama. Se avattiin vuonna 1908, jonka jälkeen sitä on laajennettu lukuisia kertoja.

Beaumontin satama oli vuonna 2013 rahdin määrällä mitattuna Yhdysvaltain neljänneksi vilkkain satama. Satama on myös hyvin merkittävä Yhdysvaltain asevoimille, joka käyttää satamaa usein sotilasrahdin kuljettamiseen. Tätä tehtävää varten satamaan on sijoitettu Yhdysvaltain armeijan 842. kuljetuspataljoona.

## Lähteet

## Aiheesta muualla

* Port of Beaumont
Ville Kurki

**Ville Kalle Kurki** (24. maaliskuuta 1968 Kerava – 12. heinäkuuta 2022) oli suomalainen purjehtija.

Kurki sijoittui olympialaisten Star-luokassa 20:nneksi Richard Grönblomin gastina Atlantassa 1996. Maailmanmestaruuskilpailuissa hän sijoittui 20:nneksi vuonna 1995 ja 25:nneksi vuonna 1996. Euroopan-mestaruuskilpailuissa hän oli parhaimmillaan kymmenes vuonna 1994 ja 15:s vuonna 1993.

Seuratasolla Kurki edusti Naantalin Purjehdusseuraa ja Nyländska Jaktklubbenia.

## Lähteet

* 

### Viitteet
Marise Payne

**Marise Payne** (s. 29. heinäkuuta 1964 Sydney, Australia) on australialainen poliitikko, joka edustaa Australian liberaalipuoluetta. Hän on toiminut maansa ulkoministerinä elokuusta 2018. Sitä ennen hän toimi puolustusministerinä vuodesta 2015, ja sitä ennen kaksi vuotta peruspalveluministerinä.

## Lähteet
Foraminacephale

**Foraminacephale** on sukupuuttoon kuollut Pachycephalosauridae-heimoon kuuluva dinosaurussuku, joka eli myöhäisliitukauden Campania-vaiheella. Sen jäänteet koostuvat luukupoleista, joita on löydetty Albertasta, Kanadasta. Sukuun kuuluu yksi laji, **Foraminacephale brevis**, jota on ennen oman sukunsa kuvaamista vuonna 2016 pidetty vaihtelevasti ainakin *[[Stegoceras]]*- tai *[[Prenocephale]]*-suvun lajina, tai *Stegoceras validumin* synonyyminä.

*Foraminacephale* oli arviolta noin 1,5 metriä pitkä ja painoi 10 kiloa. Sen pää ei ollut raskaasti koristeltu. *Foraminacephalen* elinympäristöä olivat luultavasti vesistöiset, metsäiset tulvatasangot, joissa oli rannikkosoita. Talvet olivat alueella viileitä.

*Foraminacephalen* luokittelu on ollut aikojen saatossa monimutkaista. Eläimen kuvasi alun perin Lawrence Lambe vuonna 1918 nimellä *Stegoceras brevis*. Osa tutkijoista on jatkanut tämän nimen käyttöä, toiset taas ovat pitäneet sitä samana lajina *Stegoceras validumin* kanssa, selittäen näiden kahden erot yksilöiden sukupuoleen ja ikään liittyvinä. 2000-luvulla dinosaurus on myös luokiteltu omaksi lajikseen *Prenocephale*- ja mahdollisesti *[[Sphaerotholus]]*-suvuissa, ja sille kuvattiin vuonna 2016 oma *Foraminacephale*-sukunsa.

## Lähteet